Diari Oficial de la Generalitat Valenciana


Sumari del DOGV 8014, del 04-04-2017 (2017/2413)

RESOLUCIÓ de 20 de febrer de 2017, de la Conselleria d'Educació, Investigació, Cultura i Esport, per la qual es modifica l'autorització del centre privat d'Educació Infantil, Primària i Secundària A. Xúquer d'Alzira per canvi de denominació específica, trasllat d'instal·lacions i ampliació d'unitats.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8014

Data del DOGV
:   04-04-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/2413


Data del document
:   20-02-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 20 de febrer de 2017, de la Conselleria d'Educació, Investigació, Cultura i Esport, per la qual es modifica l'autorització del centre privat d'Educació Infantil, Primària i Secundària A. Xúquer d'Alzira per canvi de denominació específica, trasllat d'instal·lacions i ampliació d'unitats. [2017/2413]  
L'expedient ha sigut iniciat per la titularitat del centre privat d'Educació Infantil, Primària i Secundària A. Xúquer, número de codi 62208517, d'Alzira, en sol·licitud de trasllat d'instal·lacions, de la seua actual ubicació al carrer Blasco al carrer Professor Bernat Montagud d'Alzira, i ampliació d'unitats d'Educació Infantil, Primària i Secundària Obligatòria, i canvi de denominació específica per la de Xúquer Centre Educatiu.  
Vist l'informe favorable de la Direcció General de Centres i Personal Docent de 15 de febrer de 2016, respecte a l'adequació de les instal·lacions proposades, quant a espais educatius, d'acord amb la normativa aplicable.  
Vista la proposta favorable de la direcció territorial competent en matèria educativa, que inclou l'informe favorable de la Unitat Tècnica de Construccions respecte a les instal·lacions, de conformitat amb la normativa aplicable, i l'informe de la inspecció educativa respecte a les titulacions del professorat i els efectes de l'autorització, de conformitat amb la legislació aplicable.  
Vist el compromís de la titularitat del centre de presentar la relació del professorat i titulacions respectives, abans de l'inici del curs escolar, de conformitat amb la legislació aplicable.  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'Educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 132/2010, de 12 de febrer, pel qual s'estableixen els requisits mínims dels centres que impartisquen les ensenyances del segon cicle de l'Educació Infantil, l'Educació Primària i l'Educació Secundària; i el Reial decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries, modificat pel Reial decret 131/2010, de 12 de febrer.  
Vista la proposta del director general de Centres i Personal Docent de data 20 de febrer de 2017, i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
  
Primer  
Autoritzar el canvi de denominació específica, el trasllat d'instal·lacions i l'ampliació d'Educació Infantil, Primària i Secundària Obligatòria, al centre que a continuació s'indica, en els termes que s'especifiquen.  
Codi: 39168656.  
Denominació genèrica del centre: centre privat d'Educació Infantil, Primària i Secundària.  
Anterior denominació específica del centre: A. Xúquer.  
Nova denominació específica del centre: Xúquer Centre Educatiu.  
Titularitat: Academia Júcar, Societat Cooperativa Valenciana Limitada.  
Anterior domicili: carrer Blasco, núm. 17.  
Nou domicili: carrer Professor Bernat Montagud, núm. 3.  
Localitat: Alzira (46695).  
Província: València.  
Modificació de la composició que s'autoritza:  
- Ampliació de l'Educació Infantil, Primària i Secundària Obligatòria, de manera que el centre queda configurat, en la seua totalitat, amb la composició següent:  
6 unitats d'Educació Infantil de segon cicle, amb 150 llocs escolars.  
  
12 unitats d'Educació Primària, amb 300 llocs escolars.  
8 unitats d'Educació Secundària Obligatòria, amb 240 llocs escolars.  
  
Segon  
El centre haurà de presentar, abans de l'inici de les activitats educatives que s'autoritzen, la relació del professorat i les titulacions corresponents davant de la direcció territorial competent per a la seua aprovació, amb un informe previ favorable de la inspecció educativa.  
  
Tercer  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
Aquesta resolució tindrà efectes des de la data en què es dicta, no obstant això, els efectes del trasllat s'entenen referits a l'inici del curs 2016-2017 i els efectes acadèmics de l'ampliació d'unitats s'entenen referits a l'inici del pròxim curs escolar.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar l'endemà de la publicació en el Diari Oficial de la Generalitat Valenciana.  
  
València, 20 de febrer de 2017.- El conseller d'Educació, Investigació, Cultura i Esport, p. d. (R 26.10.2016), el secretari autonòmic d'Educació i Investigació: Miguel Soler Gracia.